fi fi fi sv fi fi fi fi sv fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Uusi juomavesidirektiivi tulee voimaan ensi syksynä – tarkoituksena vesiturvallisuuden parantaminen - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
EU:n uuden juomavesidirektiivin tarkoituksena on turvata meille laadukasta talousvettä ja lämmintä käyttövettä myös jatkossa. Direktiivin sisällöstä on nyt saavutettu yhteisymmärrys ja direktiivi tullee voimaan ensi syksynä. Sen jälkeen jäsenmaat ottavat sen lainsäädäntöönsä.
Direktiivin myötä otetaan käyttöön kiinteistöjen vesijärjestelmien riskinarviointi sekä muutetaan veden mikrobiologisen ja kemiallisen laadun seurantaa riskiperusteiseksi. Tarkoituksena on parantaa veden turvallisuutta ja ehkäistä terveyshaittoja.
Legionellabakteerien vuoksi riskinarviointi tehtävä monille kiinteistöille
Legionellabakteerit on otettu mukaan direktiiviin, koska ne aiheuttavat runsaasti sairastumisia veden välityksellä. Legionelloihin liittyvä riskinarviointi on jatkossa tehtävä sellaisille kiinteistöille, joissa on epäilyä veden huonosta laadusta, niitä käyttävät keskimääräistä heikkokuntoisemmat ihmiset tai on mahdollista, että suuri määrä ihmisiä altistuisi legionelloille.
Erityisen tärkeää riskinarviointi on hoitolaitoksille ja sairaaloille, mutta myös esimerkiksi lastentarhat, koulut, majoitushuoneistot, rangaistuslaitokset sekä urheilu- ja virkistyskeskukset kuuluvat direktiivissä lueteltuihin esimerkkikiinteistöihin. Riskinarvioinnin kohteena olevista kiinteistöistä päättävät jäsenvaltiot itse.
Käyttöveden lämpötila on tärkeä osa riskinarviointia. Legionellabakteerit pystyvät lisääntymään kiinteistöjen vesijärjestelmissä, jos lämpimän veden käyttölämpötila jää liian matalaksi (alle 55 °C). Toisaalta myös liian korkea kylmän talousveden lämpötila (yli 20 °C) voi lisätä legionellojen kasvua.
Jatkossa kiinteistöistä on todennäköisesti mitattava aikaisempaa laajemmin legionellabakteerien pitoisuuksia. Jos legionellapitoisuus ylittää säädetyn raja-arvon, torjuntatoimiin on ryhdyttävä mahdollisten terveyshaittojen ehkäisemiseksi.
Virukset aiheuttavat paljon vesiepidemioita – seurantaan somaattiset kolifaagit
Direktiiviin on myös otettu uusi virusryhmä, somaattiset kolifaagit. Näitä viruksia on määritettävä vesilaitosten omavalvonnassa, mikäli laitoksen riskinarviointi osoittaa tämän tarpeelliseksi. Määrityksiä tehdään raakavesistä, mutta myös vedenkäsittelyn eri vaiheista, jos direktiivissä asetettu raja-arvo ylittyy.
Virukset ovat yleisin vesiepidemioita aiheuttava mikrobiryhmä. Jatkossa somaattisten kolifaagien määrittämisellä pystytään entistä paremmin arvioimaan ulosteperäisten virusten, kuten noroviruksen, aiheuttamaa riskiä ja siten ehkäisemään vesiepidemioita.
Uusia juomaveden kemikaaleja seurantaan
Juomaveden kemikaalien aiheuttamien riskien arviointia parannetaan ottamalla määritettäväksi uusia kemikaaleja. Jatkossa vedestä on määritettävä mm. joitakin hormonitoimintaa häiritseviä yhdisteitä sekä kokonaan uutena ryhmänä perfluoratut yhdisteet. Näistä analysoidaan terveysvaikutusten kannalta tärkeimpiä kemikaaleja.
Kemikaalien määrittämisellä halutaan varmistaa, ettei talousveteen päädy epäpuhtauksia esimerkiksi materiaaleista, rakennustuotteista tai vedenkäsittelykemikaaleista. Esimerkkinä haitallisista epäpuhtauksista on lyijy, jonka raja-arvoa tiukennetaan uudessa direktiivissä puoleen entisestä. Myös sen seurantaa tehostetaan.
Samoin seurattaviksi tulevat mm. desinfioinnin sivutuotteina syntyvät kloriitti, kloraatti ja haloetikkahapot, joiden raja-arvot on asetettu Maailman terveysjärjestö WHO:n raja-arvoa tiukemmaksi, jotta erityisesti pieniä lapsia voidaan suojella. Desinfioinnin sivutuotteiden osalta on kuitenkin tärkeintä varmistaa, että desinfioinnin teho säilyy riittävänä.
Maailman vesipäivää vietetään 22. maaliskuuta. YK:n julistaman päivän tarkoituksena on lisätä tietoa vesivarantojen vaikutuksesta taloudelliseen tuottavuuteen ja sosiaaliseen hyvinvointiin.
Jaana Kusnetsov erikoistutkija Asiantuntijamikrobiologia, THL
Ari Kauppinen erikoistutkija Asiantuntijamikrobiologia, THL
Merja Korkalainen molekulaarisen ympäristötoksikologian dosentti Ympäristöterveys, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.